open-index/open-wikipedia-markdown huggingface dataset:
تيمور الشرقية

**تيمور الشرقية** (ب لبرتغالية: República Democrática de Timor-Leste) هي بلاد د بزاف د لجزر جاو فشرق آسيا. أكبر طرف د لبلاد هو النص الشرقي د لجزيرة د تيمور، وعاد كاين لجزر د أتاورو و جاكو و أوكوسي. تيمور تاتحدّها أندونيسيا من لغرب، و لبحر د تيمور من الجوايه لاخرا. لبلاد ما بعيداش بزاف على ؤسطراليا، تقريبا ما بين تيمور الشرقية و لمدينة د داروين شي 640 كيلوميطر.

تستعمرات لبلاصة اللي فيها تيمور الشرقية من لبرتغال ف لقرن 16، و بقات تابعا ليها تال نهار 28 نونبر 1975، اللي هو النهار اللي علنات فيه تيمور ليستيقلال ديالها. فنفس لوقت، دخلو لقوات ديال أندونيسيا للبلاد و علنوها طرف من أندونيسيا و لمقاطعة رقم 27 ديالهم. هاد لوضعية دارت حرب بين الناس ديال تيمور و لعسكر د أندونيسيا، اللي بقات تال 1999، فين تدار ستيفتاء ديال لحكم الذاتي نظماتو لأمم لمتحدة. النتيجة د ليستيفتاء كانت هي لإستقلال د تيمور الشرقية، اللي ولات هي أول دولة تاتستاقل ف لقرن 21، و دخلات مع لأمم لمتحدة نهار 20 ماي 2002.

تيسكنو ف تيمور الشرقية تقريبا 1.3 مليون د الناس، و لعاصمة ديالها هي ديلي. كاين جوج لغات رسمية ف لبلاد هوما لبرتغالية و التيتوم، و لفلوس اللي كاتخدّم هي الدولار لميريكاني. تيمور الشرقية هي وحدا من الجوج بلدان ف جنوب شرق آسيا اللي فيها لمسيحيين أغلبية. الدولة لاخرا هي لفيليپين.

## مصادر


تصنيف:بلدان د أسيا
تصنيف:مقالات فيها مصدر و علاين 3000 بايت
تصنيف:دولة ݣزيرة
تصنيف:تأسيسات د 1975 ف أسيا
تصنيف:تأسيسات د 2002 ف أسيا
تيقي

**تيقي** جماعة ترابية قروية كاينة ف عمالة أݣادير إيداوتنان، جهة سوس ماسة، ساكنين فيها 8773 نسمة، على حسب الإحصاء العام 2014.
## إحصائيات
* نسبة الأمية : 54,8%
* نسبة السكان اللي قاريين فوق الثانوي (ثانوي وجامعة): 2,4%
* نسبة الناس النشيطين (اللي يقدرو يخدمو): 38,1%
* سبة البطالة: 15%
* نسبة الناس اللي خدامين في الدولة (أو العاطلين اللي سبق ليهوم خدمو): 3,3%
* نسبة الناس اللي خدامين في القطاع الخاص (أو العاطلين اللي سبق ليهوم خدمو):45,9%
## مصادر

تصنيف:جهة سوس ماسة
تصنيف:جماعة قروية ف عمالة أݣادير إداوتنان
تصنيف:جماعة قروية ف جهة سوس ماسة
ثريا العلوي

**ثريا العلوي** ممثلة مغريبية خلاقت فالدار البيضا ف 21 شتنبر 1970 الأصل ديالها من نواحي د إقليم د ورزازات عندها بزاف دلأدوار فلمسلسلات والأفلام لي دازو وكيدوزو فالتلفزة لمغريبية. مزوجة من الممثل والمخرج نوفل البراوي. عندها شحال التكريمات و خدات بزاف دالجوائز من شحال من دولة فلعالم.
تعديل 

## لخدمة ديالها

**الأفلام**
* الفرح الصغير
* نساء ونساء
* ليلة غير عادية
* العطسة
* الطريق إلى مراكش
* الكبش
* النور في قلبي
* مياه سوداء
* الطفولة المغتصبة
* رضاة الوالدين
* باب البحر طرفاية
* ياريت
* الأخطبوط
* الطريق الصحيح
* ياك أجرحي
* رضات الوالدين
* يوم وليلة
**المسلسلات**
* حوت البر مع المخرجة فريدة بورقية
* أنا وخويا ومراتو (سيت كوم)
* تبدال لمنازل (سيت كوم)
* دار مي هنيا (سيت كوم)
* شجرة الزاوية (مسلسل)
* الله يسامح (مسلسل)
* نوارة (مسلسل)
**البرامج**
* مشيتي فيها (ضيفة)
* 60 دقيقة للفن (ضيفة)
* أصوات (ضيفة)
* المطبخ (مقدمة البرنامج)
* نغمة وأتاي (ضيفة)
* الحياة سنيما (ضيفة محمد عمورة)روابط خارجية


## مصادر

تصنيف:بيوغرافيا د نسا
تصنيف:مومتيلات د تلفازة مغريبيات
تصنيف:مومتيلات د لأفلام مغريبيات
تصنيف:زيادة 1970
تصنيف:ناس حيين
تصنيف:ناس تزادو ف الدار البيضا
تصنيف:مقالات فيها مصدر و علاين 3000 بايت
ثريا شاوي

**ثريا شاوي** (تولدات ف 14 دجنبر 1936 ف فاس، ؤ ماتت مقتولة ف 1 مارس 1956 ف دارلبيضا) كانت أول پيلوطة مغريبية.

## حياتها
ثريا شاوي تولدات ف 14 دجنبر 1936 ف فاس فوسط عائيلة معروفة، بّاها عبد الواحد كان مدير د مسرح ؤ صحافي ب لفرونصي ف جورنال لو كوريي دو ماروك، ؤ مها سميتها زينة، ؤ خوها صغر منها صلاح الدين لي تولد ف 1944 ولا رسام عايش ف ڤيشي ف فرانصا.

ف 1946، متلات ثريا معا باها ف لفيلم لباب سابع ديال لمخرج لفرانصاوي أندري زڤوبادا لي جا لفاس باش يصورو.

ف 1948 لعائيلة رحلات من فاس ل دارلبيضا فين كان خدام بات ثريا.

ف 1950، دخلها باها لمدرسة طيران لي كانت ف تيط مليل، لمدرسة كانت مخصصة غير لفرانصاويين و كان صعيب على لمغاربا يدخلو ليها ؤ كفس يلا كانو بنات. لإدارة د لمدرسة ماكانوش باغيينها دخل و حاولو يمنعوها، والاكين حيت ما كاين حتا قانون كيمنع هاد القضية ف لخر قبلوها و دارو ف بالهم أنها ماغاديش تقدر تكمل.

موراها ب عام ف 17 أكتوبر 1951، دوزات ثريا لمتيحان ديال پيرمي ديال طيران ؤنجحات فيه واخا عمرها ماكاملش 15 لعام، وهاكا ولات أول پيلوطا مغريبية.

نهار 1 مارس 1956، نهار قبل مايشد لمغريب ستيقلال ديالو، معا جوايه ستة و تولوت ف دارلبيضا، ؤ بضبط ف زنقة بيرجوراك، تقتلات ثريا قدام دارهوم ؤ هي هابطة من طوموبيل معا خوها من بعد ما تيراو عليها ف الراس، كان ف عمرها ديك ساعة 19 عام. تدفنات ثريا شاوي ف مقبرة أهل فاس ف دارلبيضا.

لي قلتها كان سميتو أحمد طويل، ؤ كان مشارك ف لمقاومة ضد فرانصا ؤ تعين كوميسير معا لأمن لوطني ؤ كان هو رئيس ديال عصابة كاتخطف ؤ كاتقتل ناس معروفين، والاكين ساباب لموت ديال ثريا شاوي مازال مامعروف حتال دابا.

## كتوبا عليها
* 
* 

## مصادر

تصنيف:زيادة 1936
تصنيف:ناس تزادو ف فاس
تصنيف:وفيات 1956
تصنيف:ناس توفاو ف الدار البيضا
تصنيف:بيوغرافيا د نسا
تصنيف:مغاربا
تصنيف:مقالات فيها مصدر و 3000 بايت
تصنيف:مومتيلة مغريبية
تصنيف:مغاربا ضحايا د قتيلة
تصنيف:ناس د شمال إفريقيا
تصنيف:ناس د فاس
تصنيف:مغاربا د لقرن 20
جابرية

**جابرية** جماعة ترابية قروية كاينة ف إقليم سيدي بنور، جهة دّار لبيضا سطات، ساكنين فيها 19676 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 57,1%
* نسبة سّكان لّي قاريين فوق الليسي (ليسي و جامعة): 1,7%

## إقتصاد
* نسبة نّاس نّشيطين (لّي يقدرو يخدمو): 54,6%
* نسبة لبطالة (نّاس لّي ما خدامينش و تايقلبو على خدمة): 3,5%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):15,5%

## مصادر

تصنيف:جهة الدار البيضاء سطات
تصنيف:جماعة قروية ف إقليم سيدي بنور
تصنيف:جماعة قروية ف جهة الدار البيضاء سطات
تصنيف:بلايص مسكونين ف إقليم سيدي بنور
جامايكا

**جامايكا** (ب لينݣليزية: Jamaica) هي بلاد جزيرة جات ف لبحر د لكاريبي. جامايكا هي تالت أكبر جزيرة ف لكاريبي، مورا كوبا و هيسپانبولا. جامايكا محدودة من لبحر د لكاريبي من ݣاع الجوايه. جات تقريبا 145 كيلومطر ف لجنوب ديال كوبا، و 191 كيلومطر من لغرب ديال هايتي.

لجزيرة ديال جامايكا تحتلات من صبانيا ف 1494، و كانت من لبلايص اللّولا اللي وصل ليها كريسطوف كولومبوس. لأغلبية ديال السكان لأصليين ماتو من مورا ديك لمجية، إما من لمستعمرين نيشان، و لا بلأمراض اللي جابوها معاهم. بداو الصّبليون موراها كيجيبو بزاف د لعبيد من إفريقيا يخدمو تمّا ف لفلاحة. ف 1655، خدات بريطانيا لجزيرة من صبانيا، و سمّاتها جامايكا. ف لوقت ديال لستعمار لبريطاني، ولاّت جامايكا من لمصدرين لكبار ف لعالم د السّكار. ف 1838، عطات بريطانيا لحرّية لݣاع لعبيد اللي فيها، و بزاف من هادوك اللي كانو ف جامايكا ختارو يولّيو فلاحة تيخدمو لراسهم.

ستاقلات جامايكا من بريطانيا نهار 6 غشت 1962، و لكن راها تابعا للكومنويلث، و للتاج لبريطاني، و لملك ديالها دابا هو تشارلز التالت.

تيسكنو ف جامايكا تقريبا 2.9 مليون د الناس، و لعاصمة ديالها هي كينݣسطون. اللغة الرسمية د لبلاد هي لينݣليزية، و لفلوس اللي كاتخدّم هي الدولار الجامايكي. جامايكا تعرفات عالميا ب لموسيقى ديال الريݣي، و الدين الراسطافاري. من أشهر الجامايكيين ف التاريخ كان لمغنّي بوب مارلي، و الجرّاي أوساين بولط، اللي كيتعتابر أسرع راجل ف لعالم.

## مصادر


تصنيف:بلدان د أميريكا
تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
تصنيف:دولة ݣزيرة
تصنيف:تأسيسات د 1962 ف جامايكا
تقسيم ترابي د لمغريب

يسار|تصغير|300x300px|لجيهات د لمغريب

**تّقسيم تّرابي د لمغريب** هو تّقسيم لّي كايحدد لمجال لإداري لّي كاتنتمي ليه كل نقطة جغرافية ف لمغريب، من أصغر مستوى (لجماعة) ل أعلى مستوى (لجيهة). هاد تّقسيم وقعو فيه بزاف ديال تّطورات و تّبديلات من نهار خدا لمغريب لستيقلال ديالو. تّقسيم تّرابي كايتحدد ب قوانين و مراسيم و تايتنشر ف لجريدة رّسمية.

ف لوقت لحالي، وعلى حسب لمرسوم رقم 2.15.40 لّي خرج ف 20 فبراير 2015، لمغريب مقسّم ل 12 جيهة ول 75 إقليم ولّا عمالة و ل 1538 جماعة (حضرية ولا قروية ولا مقاطعة).

على حسب دّستور لمغريبي، ف لفصل 71، لمفهوم ديال لجماعة تّرابية كايشير ل لجيهات و لعمالات/لأقاليم و لجماعات، و هاد لجماعات تّرابية كاملة عندها مجالس منتخبة و لقانون كايحدد لمجالات لّي كاتدخل ف سّلطات ديالها و كيفاش و منين كاتجيب فلوس لميزانيات ديالها. غير هو هاد لجماعات تّرابية كاتخدم وكاتسير تحت لوصاية ديال وزارة دّاخلية و لموظفين ديالها لّي هوما لقياد و لباشاوات و لعمال ولولاة، ولّي كايتعينو من طرف لحوكومة.

## تاريخ

### لحماية

#### ف منطقة لحماية لفرانساوية

#### ف منطقة لحماية الصبليونية
يسار|تصغير|500x500px|تّقسيم لإداري د لمغريب ف فترة لحماية الصبليونية

يامات لحماية الصبليونية ف شّمال د لمغريب (بين 1913 و1956)، تّقسيم كان على حساب لمجال تّاريخي ديال لقبايل د أريف و لمنطقة د جبالة. لمغريب لإسباني (لّي كانت سميتو رّسمية لمنطقة لخليفية) كان مقسم ل خمسة ديال لأقاليم:

* جبالة: لعاصمة ديالها تطوان.
* لوكوس: لعاصمة ديالها لعرايش.
* شّاون: لعاصمة ديالها شّاون.
* أريف: لعاصمة ديالها لحسيمة (ولا بيّا على حسب سمية ديالها ف لمدة د لحماية).
* كرت: لّي لعاصمة ديالها نّاظور.

تّقسيم صّغير كانو هوما لقبايل(كابيلاس Cabilas على حسب تّسمية لإدارية سّبنيولية) و لّي كان لعدد ديالهوم 44 قبيلة. ةاحد لملاحظة مهمة هنا، لقبايل هنا كانو ب معنى جغرافي و ماشي دموي/عرقي.

## لجيهات ب لأقاليم/لعمالات ديالها
ف لجدول لّي لتحت لجيهات ال 12 ديال لمغريب ب لأقاليم و لعمالات ديالها، على حسب لمرسوم رقم 2.15.40 لّي تنشر ف لجريدة رّسمية ف 5 مارس 2015:

## مصادر


تصنيف:جغرافيا د لمغريب
تصنيف:حوكومة د لمغريب
تصنيف:مقالات فيها مصدر و 3000 بايت
ثريا الحضراوي

**ثريا الحضراوي**، تزادت ف عام 1957 ف الدار البيضا، هي مغنية مغريبية د لملحون و كاتبة. خدمات ف بزاف د لمجلات ف التعليم, الصحافة و ف جمعيات نسائية و تقافية.

## حياتها
تولدات ثريا الحضراوي ف وسط عائلة تقليدية و محافضة. و قبل ماتحتارف لغنا, خدمات ك أستادة د لفلسفة غي تخرجات من كلية الآداب والعلوم الإنسانية ف الرباط. من بعد خدمات كصحافية ف التمانينات ف مجلة "كلمة" و بقات فيها حتى حبسو النشير د لمجلة حيت تتهضر على مواضيع حساسة بحال الضعارة و لا لحرية د التعبير ف لمغريب. ف عام 1989 بدات لمسار ديالها دلغنا و تخصصات ف لملحون. شاركات ف بزاف د لحفلات و لمهرجنات ف لمغريب و ف لخاريج. و سجلات شي عشرا ديال لالبومات.

## لكتوبة ديالتها
* **البحث عن صوت** عام 2018 بالفرنسية 
* **طفولة مغربية** عام 1998 بالفرنسية
* **دراسات نسائية** عام 1991 بالفرنسية مع مونكاشي ميريام 

## لاعمال ديالها
* مغربيات افريقية (2004) 
* قصائد من فن الملحون
* قهوة المعاني.نماذج من الغناء الصوفي المغربي
* اندلسيات: نماذج من الغناء الاندلسي المغربي
* الجفن

## مصادر

تصنيف:بيوغرافيا د نسا
تصنيف:مغنية مغريبية
تصنيف:كاتيبات مغريبيات
تصنيف:لملحون
تصنيف:مقالات فيها مصدر و 3000 بايت
تصنيف:زيادة 1957
جردة د لماجوريل

**جردة د لماجوريل** (بلأمازيغية **ⵓⵔⵜⵉ ⵎⴰⵊⵓⵔⵉⵍ**) هي جردة نباتية ديال جوج و نص فدّان د لأرض، و جردة منظر طبيعي ديال فنان، جات ف مدينة مراكش ف ݣيليز. تسمات ب "لماجوريل" على سمية هداك اللي بناها و اللي هو الرسام الستشراقي لفرانساوي جاك ماجوريل، واللي بدا التأسيس ديالها فعام 1924.

ف 2017 صبغ الرسام الديور و لحيوطا دياول الجردة بالصباغة الزرقة (زرق ماجوريل)، بعد هادشي دار الرسام كسيدة و داوه ل فرانسا فين مات. ليوما هاد الجردة كاتعتبر من لمعالم لمهمة ف مدينة مراكش و لي فيها بزاف د شجر و لورد اللي قليل فين يتلݣا بحالو ف لعالم. ولكن هاد لبلاصة معروفة كتر بالنواع ديال الضرݣ اللي تخاد من بزاف د لبلايص ف لعالم.

## شوف حتا

* لموقع دلنترنيت دجردة لماجوريل.

## مصادر

تصنيف:مراكش
تصنيف:تقافة د لمغريب
تصنيف:متاحف د لمغريب
تصنيف:تأسيسات د 1923 ف لمغريب
جزر صالومون

**جزر صالومون** ولأّ جزر سليمان (بلينݣليزية: Solomon Islands) هي بلاد أرخبيل ، جات ف لمحيط لهادي، و تابعة للقارة ديال أوقيانوسيا. صالومون فيها 6 د لجزر كبار، و كتر من 900 صغار. أقرب لبلدان ليها هوما پاپوا غينيا الجديدة من لغرب و ڤانواتو من لجنوب الشرقي.

أول آتار ديال بنادم سكن جزر صالومون تيرجعو لما بين 30.000 و 28.000 عام قبل لميلاد، و اللي هوما الجدود د السكان لأصليين د دابا. ف 1568، كانت أوّل مرة وصلو لأوروپيين للمنطقة، ملّي داز باطّو صبليوني على لبلاصة. الصبليون هوما اللي سمّاو لجزر "صالومون"، على سميّة النبي سليمان. ف 1893، ستعمرات بريطانيا رسميا لجزر، و تخدّمو بزاف ف لحرب لعالمية التانية، ملي كانت لمدابزة ف لمحيط لهندي ما بين لميريكان و الجاپون. لجزر د صالومون ستاقلات من بريطانيا ف 1978.

تيسكنو ف جزر صالومون شويا كتر من 650.000 د الناس، و لعاصمة ديالها هي هونيارا. اللغة الرسمية د لبلاد هي لينݣليزية و لفلوس اللي كيتخدّمو هوما الدولار د جزر صالومون. واخا ستاقلاّت من بريطانيا، لجزر د صالومون باقا عندها علاقة د لحكيم معاها، و لجزر عندها نظام ملكي دستوري، و تيعتابرو لملك تشارلز التالت هو لملك ديالهم.

## مصادر


تصنيف:بلدان د ؤقيانوسيا
تصنيف:مقالات فيها مصدر و 3000 بايت
تصنيف:دولة ݣزيرة
جبل توبقال

تصغير|يسار|300px|<P ALIGN=center>جبل توبقال فوسط جبولا ديال الأطلس</p>
**جبل توبقال** (ب لأمازيغية **توݣ أكال**) هو جبل فالأطلس لكبير علا من ݣاع جبولا ديال المغريب. راس الجبل كاين فشي 4167 م من النيڤو ديال لبحر وهادشي تايردو السادس ف إفريقيا كلها من ناحية لعلو.

## مصادر

تصنيف:جبل ف لمغريب
تصنيف:جهة مراكش آسفي
تصنيف:جهة سوس ماسة
تصنيف:جغرافيا د جهة مراكش آسفي
تصنيف:جبال لأطلس
جايزة نوبل

تصغير|لقدام ديال لميدالية د جايزة نوبل
**جايزة نوبل** (ب ، ب )
هي واحد لمجموعة من ستة د لجوايز لعالمية كلا عام كتعطى ل لأكاديميين و لمتقافين ؤ لعولاما من عند لمؤسسات سّويدية. سّيد لي تسمات هاد لجايزة بسميتو هو لمخترع سويدي لي ختارع ديناميت، ألفريد نوبل لي قبل ما يموت وصا ف لوصية ديالو بلي خاص تبقا تعطا جايزة نوبل من لفلوس ديالو لݣاع نّاس لي ساهمو فتطور د بشرية ف شي ضومينات، ؤ تعطات لجايزة أول مرة ف لأداب، لميدسين، لفيزيك، شيمي، و سّلام عام 1901.

ف عام 1968، غادي يأسس لبنك صونطرال د سويد جايزة خرة ف ليكونومي؛ وخا ما وصاش عليها ألفريد نوبل.

من بعد غادي تزاد الجايزة ديال ليكونومي.

لجوائز د نوبل تاتفرق ف دجنبر كل عام، و تاتعطا ف جوج مدون (على حساب لموضوع)، و اللي هوما سطوكهولم و أوسلو.

## مصادر


تصنيف:جوايز د صيونص ؤ طيكنولوجيا
تصنيف:ألفريد نوبل
تصنيف:تأسيسات د 1895 ف السويد
جزر لقومور

**جزر لقومور** (بلقومورية: Umoja wa Komori - ب لفرانساوية: Union des Comores) هي بلاد ديال لجزر جات ف لمحيط لهندي قبالت الشرق د إفريقيا. أقرب لبلدان لجزر لقومور هي موزامبيق، طنزانيا، ماداݣاسكار و سيشيل. لأصل ديال السمية ديال الدولة ماجي من كلمة  (لݣمرة) ب لعربية.

تيسكنو ف جزر لقومور تقريبا 850.000 د الناس و لعاصمة ديالها هي موروني. اللغات الرسمية د لبلاد هي لقمرية و لفرانساوية و لعربية، و لفلوس اللي كاتخدًم فيها هي لفرانك د لقومور. جزر لقومور كانت مستعمرة فرانساوية من اللخر د لقرن 19 تال 1975، اللي كان هو لعام اللي ستاقلات فيه. من نهار ستاقلات فيه تال دابا وقعو ف لبلاد كتر من 20 نقيلاب و لا محاولات د نقيلاب عسكري، و حتا محاولات باش يقتلو الروايس، و هادشي خلاها دولة ما فيهاش ليستيقرار بزاف.

حيت لعربية لغة رسمية فيها، جزر لقومور داخلة مع جامعة الدول لعربية، و هي أكثر دولة جات ف لجنوب و داخلة ف ديك لمنظمة، و لبلاد لوحيدة اللي جات كاملة تحت خط لإستواء و داخلة معاها.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:دولة ݣزيرة
تصنيف:تأسيسات د 1975 ف إفريقيا
جزر مارشال

**جزر مارشال**، رسميا **لجمهورية د جزر مارشال** (بلينݣليزية: Republic of the Marshall Islands - بلمارشالية: Aolepān Aorōkin Ṃajeḷ) هي بلاد أرخبيل، جات ف لمحيط لهادي، و تابعة للقارة ديال أوقيانوسيا. أقرب لبلدان ليها هوما كيريباتي و ناورو و ميكرونيزيا. مارشال فيها 1156 جزيرة، و محسوبة على لمجموعة د لجزر د ميكرونيزيا. لجزر د مارشال هي أكتر بلاد ف لعالم من ناحية شحال لمساحة ديالها فيها لما (97.87%).

لجزر د مارشال تسكنات من بنادم تقريبا 2000 عام قبل لميلاد. أول مرة وصلوليها لأوروپيين كانت جوايه 1520، ملّي داز حداها فرناندو ماجلان و مستكشفين صبليون آخرين موراه. تسمّاو لجزر على سميت بحّار د لعسكر د بريطانيا سميتو دجون مارشال، حيت كان هو أوّل واحد رسمهم ف خريطة ما بين الشينوا و ؤسطراليا. أول بلاد حتلات لجزر كانت هي صبانيا، ف 1528، ولكن باعتهم لألمانيا ف 1885. من مورا لحرب لعالمية اللّولا، خدات الجاپون لجزر كاملين من ألمانيا اللي خسرات لحرب. ولكن ف وسط لحرب لعالمية التانية، من مورا ما خسرات الجاپون تا هي، خدات لميريكان لجزر ف 1944 و وجمعاتهم مع لمستعمرات لاخرا ديالها ف لمحيط لهندي. بقات جزر مارشال تابعة للميريكان تال 1979، و هو لعام اللي ستاقلات فيه.

تيسكنو ف لجزر د مارشال شويا كتر من 58.000 د الناس و لعاصمة ديالها هي ماجورو. اللغات الرسمية د لبلاد هوما لينݣليزية و لمارشالية، و لفلوس اللي كاتخدّم هي الدولار لميريكاني. لأغلبية د لإقتصاد د جزر مارشال تيدور على لمعاونة اللي تاتجيها من لميريكان (لملاين د الدولارات كل عام) حيت مخليا فيها قواعد عسكرية ديالها، و تاتخلص تعويضات على التجارب النووية اللي كانت كادّير تمّا.
## مصادر


تصنيف:تاريخ د الجاپون
تصنيف:مقالات فيها مصدر و 3000 بايت
تصنيف:بلدان د ؤقيانوسيا
تصنيف:دولة ݣزيرة
تصنيف:تأسيسات د 1986 ف ؤقيانوسيا
موريشيوس

**موريشيوس** ؤلا **جزر موريس** (بلموريسية: Moris - بلفرانساوية: Maurice - بلينݣليزية: Mauritius) هي بلاد أرخبيل ف لمحيط لهندي، جات من الشرق د إفريقيا، تقريبا 2000 كم عليها، و 860 كم على أقرب بلاصة ليها، اللي هي ماداݣاسكار. موريس فيها 4 د لجزر كبار، مفرقين ف لبحر، و هو اللي تيخلّي لمنطقة لإقتصادية اللي تابعاليها كبيرة بزاف و تاتفوت 2 د لمليون كم مربع.

أول أوروپيين وصلو لموريس كانو هوما لبرتغاليين ف 1507، و لكن ماداوهاش فيها. ف 1598 حتلّو لهولانديين لجزر ولكن خلاّوهم ف 1710. ف 1715، خدات فرانسا لجزر، ولكن ف 1810 خداتها منها بريطانيا، اللي بقات محتلاها تال 1968، اللي هو التاريخ د لإستقلال د جزر موريس.

تيسكنو ف جزر موريس تقريبا 1.2 مليون د الناس، و لعاصمة ديالها هي پور لوي. ماكايناش لغة رسمية ف الدستور د لبلاد، لأغلبية د الناس تيهضرو لموريسية، و ف لحوايج الرسمية تيخدّمو لينݣليزية ولا لفرانساوية. لفلوس اللي تاتخدّم هي الروپي لموريسي. موريس ماكاناوش فيها سكان أصليين ملّي تكتاشفاش، و عليها جاوليها ناس من بلايص بزاف، و ولاّت دولة مخلطة، ساكنين فيها لهندوس ولمسيحيين ولمسلمين. لجزر د موريس كانت هي لبلاصة لوحيدة ف لعالم اللي كان ساكن فيها الطير ديال الدودو، اللي نقارض ف 1662 من مورا ما بقاو تيصيّدوه بزاف د الناس اللي جاو للجزيرة.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:دولة ݣزيرة
تصنيف:تأسيسات د 1968 ف إفريقيا
جلابية

تصغير|يسار|250px|<P ALIGN=center>جلابية مغريبية فمعرض د لحوايج فالجاپًون.</p>**الجلابية** ولاً **الجلابة** ولّا **تاجلابيت** هي واحد النوع د لحوايج تقليدية مغريبية طوال يقدرو يتلبسو فأي وقت (الصيف ولا الشتوا) واللي فيهم شكال تيلبسوهم الرجال وشكال تيلبسوهوم لعيالات.

كاين بزاف د النواع د الجلالب على حساب لجو و لمنطقة، ولكن كلهم كيتشاركو ف شي حوايج، بحال دابا: ݣاع الجلالب فيهم ديما قُبً، و تيكونو واسعين و كمامهم طوال. تقدر تكون الجلابية من لون واحد ولا مخططة ولا فيها بزاف د اللًوان، و تقدر تكون تاتوصل تال لتحت د الرجلين ولكن شي مرات تقدر تكون تاتوصل غي للركبة ولا نيشان تحت منها.

## تصاور د الجلالب

File:Embajador en Marruecos presenta cartas credenciales (9293623218).jpg|لماليك د لمغريب لابس جلابية
File:Djellaba cannon.jpg|رجال لابسين جلالب فالصويرة
File:Woman in Djellaba.jpg|مرا لابسة جلابية
File:Foggy in Beni Arouss.jpg|راجل لابس جلابية د الشتوا
File:WikiArabia '19 29.jpg|أناس السدراتي فلمؤتمر د ويكي عربية 2019 فمراكش بجلابية


## مصادر

تصنيف:لباس
تصنيف:تقافة د لمغريب
تصنيف:مصطلحات ؤ تعبيرات ب داريجة
تصنيف:لباسات شعبية
أجدير (لحسيمة)

**أجدير** مدينة مغريبية و جماعة ترابية حضرية كاينة ف إقليم الحسيمة، جهة طنجة تطوان الحسيمة، ساكنين فيها 5314 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو): 27,2%
* نسبة سّكان لّي قاريين فوق الليسي (ليسي و جامعة): 18,7%
## قتيصاد
* نسبة نّاس نّشيطين (لّي يقدرو يخدمو): 45,8%
* نسبة لبطالة (نّاس لّي ما خدامينش و تايقلبو على خدمة): 18,5%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 17,6%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):53,1%
## مصادر

تصنيف:جهة طنجة تطوان الحسيمة
تصنيف:مدون د لمغريب
تصنيف:بلايص مسكونين ف إقليم لحسيمة
تصنيف:الريف
جمهورية لكونݣو الديموقراطية

**لجمهورية د لكونݣو الديموقراطية** (ب لفرانساوية: République démocratique du Congo) ل ف واحد لفترة كانت معروفة ب **الزايير** هي واحد لبلاد جات ف لوسط د إفريقيا. كانت سميتها زايير من 1971 تال 1997، قبل ماتبدل سّمية. لكونݣو الديموقراطية هي أكبر بلاد من ناحية لمساحة ف إفريقيا جنوب صّحرا، وتاني أكبر بلاد فإفريقيا من مورا لجزائر. كاتحدها من الشمال جمهورية إفريقيا لوسطانية وجنوب السودان، من الشرق أوݣاندا، رواندا، بوروندي وطنزانيا، من لجنوب زامبيا و أنݣولا، ومن لغرب لمحيط لأطلسي ولجمهورية د لكونݣو.

أول آثار ديال بنادم سكن لبلاصة اللي فيها لكونݣو الديموقراطية كاترجع ل 90.000 عام.

ف 1885 تنظًم مؤتمر ف برلين قسًم إفريقيا ما بين لأوروبيين وتعطات لأراضي دلكونݣو الديموقراطية للماليك د بلجيكا ليوپولد التاني، وولاًت لملك لخاص ديالو. كان فديك لوقت استغلال خايب للناس وماتو لملايين بسبابو. ف 1908 أتولي لكونݣو تابعة للدولة د بلجيكا بلاصة ماتكون د الماليك، وأتولي سميتها لكونݣو لبلجيكية. ف 1960 أتستاقل لبلاد وغايكون پاطريس لومومبا هو أوًل رئيس وزراء ديالها.

تيسكنو فجمهورية لكونݣو الديموقراطية تقريبا 105 مليون د الناس، ولعاصمة ديالها هي كينشاسا. لوغة الرسمية هي لفرانساوية، ولكن كاين بزاف د اللغات اللي تيتخدًمو كل نهار بحال لكونݣو و لينݣالا والسواحيلية واللوبا كالانݣا. لعملة اللي كاتخدُم ف لبلاد هي لفرنك لكونݣولي، والرئيس ديال لبلاد من 2019 لدابا هو فيليكس تشيسيكيدي.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
جمهورية وسط إفريقيا

**لجمهورية د وسط إفريقيا** (ب لفرانساوية: République centrafricaine - ب السانݣو: Ködörösêse tî Bêafrîka) هي بلاد ماكاطلش على لبحر جات ف وسط إفريقيا. تاتحدها تشاد من الشمال، السودان من الشمال الشرقي، جنوب السودان من الشرق، جمهورية لكونݣو الديموقراطية و جمهورية لكونݣو من لجنوب، و لكاميرون من لغرب.

لبلاصة اللي فيها لجمهورية د وسط إفريقيا كانت مسكونة من الناس من بزاف د لوقت، ولكن لبلاد ديال دابا و لحدود ديالها تدارو من وقت ليستسعمار لفرانساوي، اللي بدا ف اللخر د لقرن 19. بقات لبلاد مستعمرة د فرانسا تال لعام 1960، و هو لعام اللي ستاقلاًت فيه (نهار 13 غشت). من لوقت د ليستيقلال تال دابا دازو بزاف د لمشاكيل السياسية ف لجمهورية د وسط إفريقيا و كانو بزاف د لمحاولات د لينقيلابات و لمدابزات. من 2012 كاينة واحد لحرب أهلية ف لبلاد اللي داخلين فيها بزاف د لحركات مسلحة.

تيسكنو ف لجمهورية د وسط إفريقيا تقريبا 4 د لمليون و نص د الناس، و لعاصمة ديالها هي بانݣي. اللغات الرسمية د لبلاد هوما لفرانساوية و السانݣو، و لفلوس اللي كاتخدًم هي لفرنك سي إف آ د وسط إفريقيا. واخا فيها احتياطات كبيرة ديال ليورانيوم و الدهب و لماس، كاتعتابر جمهورية وسط إفريقيا من أفقر لبلدان فلعالم و من 10 د أفقر لبلدان ف إفريقيا.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
جنوب إفريقيا

**جنوب إفريقيا** هي واحد لبلاد جات فلجنوب ݣاع د إفريقيا. تيحدوها من الشمال ناميبيا و بوطسوانا و زيمبابوي، ومن لغرب إسواتيني و لموزمبيق. جنوب إفريقيا معروفة باللي هي الدولة اللي عندها أقوى قتيصاد ف إفريقيا، وباللي فيها بنية تحتية مقادة ف لبلاد كاملة.

ف 1948، دخلات جنوب إفريقيا فواحد السياسة ديال التفريق العنصري (أپارتايد) اللي كانت تاتفرق بين لبويض ولكوحل وخلقات بزاف د لمدابزات ولمشاكيل، حتا بدات تاتفكك هاد السياسة فاللول د التسعينات. هي من الدول لقلال فإفريقيا اللي ماعمرو ماوقع فيها نقيلاب عسكري. من 1994، ولات جمهورية جنوب إفريقيا بلاد ديموقراطية تاتًنظم فيها نتيخابات حرة وشفافة، وتيتنتاخب فيها اللي ربح أكبر عدد د لأصوات كيما كان لأصل ديالو.

تيسكنو فجنوب إفريقيا كتر من 58 مليون واحد. لبلاد عندها تلاتة د لعواصم، كل وحدا على شي موضوع: پريطوريا (لعاصمة لإدارية) - بلومفونطين (لعاصمة لقضائية) - كيپ تاون (لعاصمة التشريعية). لفلوس ديال جنوب إفريقيا هوما الراند، والرئيس ديالها ديال دابا هو سيريل رامافوزا.
## مصادر


تصنيف:بلدان د إفريقيا
جنوب السودان

**جنوب السودان**، رسميا لجمهورية د جنوب السودان (بلعربية: جمهورية جنوب السودان - بلينݣليزية: Republic of South Sudan) بلاد ماكاطّلش على لبحر، جات فالشمال د شرق إفريقيا. تاتحدّها من الشرق إتيوپيا، من الشمال السودان، من لغرب جمهورية وسط إفريقيا، من لجنوب لغربي جمهورية لكونݣو ديموقراطية، من لجنوب أوݣاندا، ومن لجنوب الشرقي كينيا.

جنوب السودان وحدا من أجدد الدول ف لعالم. كانت طرف من السودان، و خرجات منها ف 2011 من مورا حرب طويلة، سالات باستفتاء صوتو فيه 98.83% من الناس باللي كانو باغين لإستقلال. ملّي ستاقلات لبلاد، دخلات نيشان ف حرب أهلية، سالات نهار 22 فبراير 2020، اللي هو النهار اللي تسينات فيه اتفاقية سلام ما بين الرئيس سالڤا كير و النائب ديالو رييك ماشار.

تيسكنو ف جنوب السودان تقريبا 12.8 مليون د الناس، و لعاصمة ديالها هي جوبا. اللغات الرسمية د لبلاد هوما لينݣليزية و لعربية، و عاد كاين كتر من 60 لغة اللي محسوبة لغات وطنية. لفلوس اللي كاتخدّم هي لجنيه د جنوب السودان. لبلاد داخلة مع بزاف د لمنضمات الدولية بحال لأمم لمتحدة و لإتحاد لإفريقي و لمجموعة د شرق إفريقيا.

## مصادر


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:تأسيسات د 2011 ف جنوب السودان
جوالا

**جوالا** جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 11168 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 47%
* نسبة سّكان لّي قاريين فوق الليسي (ليسي و جامعة): 6,2%
## إقتصاد
* نسبة نّاس نّشيطين (لّي يقدرو يخدمو): 41,1%
* نسبة لبطالة (نّاس لّي ما خدامينش و تايقلبو على خدمة): 8,7%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 2,9%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):38,6%
## مصادر

تصنيف:جهة مراكش آسفي
تصنيف:جماعة قروية ف إقليم قلعة السراغنة
تصنيف:جماعة قروية ف جهة مراكش آسفي
تصنيف:بلايص مسكونين ف إقليم قلعة السراغنة
جورجيا

**جورجيا** (ب لجورجية: საქართველო) هي بلاد جات ما بين الشرق د أوروپا و لغرب د آسيا، بالضبط ف لمنطقة د لقوقاز. تيحدّها من لغرب لبحر لكحل، من الشمال روسيا، من لجنوب تركيا و أرمينيا، و من الشرق أزيربيدجان.

جورجيا من الدول اللوالا ف لعالم اللي دخلو ف لمسيحية، و كان داكشي ف لقرن الرابع لميلادي. فاللول د لقرن 19 دخلات جورجيا مع لإمبراطورية الروسية و بقات تابعا ليها تا طاحت ف 1917. من مورا 4 سنين د ليستيقلال، دخلات لجيوش ديال لبولشوڤيك للبلاد و دخّلوها مع ليتيحاد السوڤياتي ف 1922. ملّي طاح ليتيحاد ف 1991 ستاقلات لجمهورية د جورجيا و دخلات فأزمة قتيصادية و مشاكل فالتسعينات. ف 2003 وقعات تورة ف لبلاد تسمّات التورة د لورد كانت كاطّالب بإصلاحات ديموقراطية. النتيجة د هاد التورة كانت هي باللي لعلاقة د لبلاد مع روسيا خيابت و وقعات بيناتهم حرب ف 2008.

تيسكنو ف جورجيا تقريبا 3.7 مليون د الناس و لعاصمة ديالها هي تبيليسي. اللغات الرسمية ف لبلاد هوما لجورجية و لأبخازية، و لفلوس اللي كاتخدّم فيها هي اللاري. النضام د لحكيم فيها هو جمهورية برلمانية. جورجيا داخلة مع بزاف د لمنضمات دولية بحال لأمم لمتحدة و لمجلس لأوروپي و منضمة التجارة لعالمية، و عاد باغا تدخل لمنضمات آخرا بحال لإتحاد لأوروپي و الناطو.

## مصادر


تصنيف:بلدان د أسيا
تصنيف:بلدان د ؤروپا
تصنيف:مقالات فيها مصدر و علاين 3000 بايت
تصنيف:لقوقاز
تصنيف:تأسيسات د 1991 ف جورجيا
تصنيف:تأسيسات د 1991 ف أسيا
تصنيف:تأسيسات د 1991 ف ؤروپا
جوق لعميين

**جوق لعميين** هو فيلم درامي رومانسي مغريبي دارو محمد مفتكر ف 2015.

## لقصة
ف سنين لولا د لحوكم د لحاسان تاني، حسين لي عزيز عليه لماليك جديد، خدام رايس د واحد لجوق شعبي. هو ومراتو حليمة ساكنين ف دار لعائيلة، دار لي عايشين فيها بزاف د ناس على روتين ديال جوايقية وشيخات.

لموغنيين رجال ديال هاد لجوق، بعض لمرات كي كونو مضطرين يديرو راسهم عميين باش يحضرو ل لمناسبات لي فيهم غير لعيالات ودايرينهم عائيلات مغريبية موحافيضة.

حسين هو بات واحد لولد سميتو ميمو، ؤ واخد دور ديالو مزيان وباغي لخير لولدو. من لمدرسة لبتيدائية وهو باغيه يكون لول د لقيسم. ولاكين ميمو دغيا بدا كيبغي شامة، لخدامة جديدة ديال جارتهم، وباش مايقلقش باه ميمو غادي يزور نوقاط ديالو.

## لممتلين
* يونس ميݣري: حسين بيدرا
* منى فتو: حليمة
* إلياس الجيهاني: ميمو
* محمد البسطاوي: مصطفى
* ماجدولين الإدريسي: فاطمة
* فهد بنشمسي: عبدالله
* سليمة بنمومن: مينة
* محمد الشوبي: كريم
* سعاد النجار: عيشة
* عبدالغني السناك: علي
* فدوى طالب: فاطنة
* علية عمامرة: شامة
* فاطمة الرݣراوي: جدة
* زهور السليماني: زينة
* محمد اللوز: محمد
* عبداللطيف خمولي: ؤستاد

## لجوايز

## مصادر

تصنيف:فيلم مغريبي
تصنيف:فيلم د دراما
تصنيف:مقالات فيها مصدر و 3000 بايت
تصنيف:أفلام د 2015
جون رونالد رويل تولكين

**جون رونالد رويل تولكين**، معروف كتر بسميت **ج. ر. ر. تولكين** (تولد ف 3 يناير 1892 ف بلومفونتين، جنوب إفريقيا، ؤ مات ف 2 شتنبر 1973 فبورنماوث، النڭليز) كان كاتب، شاعر، فيلولوجيست و پروف د لجامعة.

تولكين معروف ب لكتابات ديالو فنوع لفانطازيا. من أبرز لأعمال لأدابية ديالو فهاد لمجال كاين لهوبيت، سيد لخواتم و سيلماريليون.

من بعد ما كمل قرايتو ف ؤكسفورد و من بعد الخدمة ديالو ف لجيش ف لحرب لعالمية لولا، تولكين خدم كا بروفيسور مساعد ف مادة نّݣليزية فجامعة ليدز ف 1920.

من بعد ولا پروفيسور ديال نّݣليزية لقديمة فل جامعة د ؤكسفورد ف 1925 و ف نفس لجامعة خدم كا پروفيسور ديال لّوغة و لأداب نّݣليزي. تولكين شد تاقاعد ديالو ف 1959.

منين كان پروفيسور ف لجامعة كان من أشد لمدافعين علا تعلم ديال لوغات سيرتو لوغات لي أصلها جرماني.

تولكين خلق تورة ب دراستو ل لقصيدة لأنݣلوساكسونية بيوولف ف لكونفيرونس ديالو لي عنوانها هو *بيوولف : الوحش و النقاد* و ف لمقالة ديالو لي عنوانها هو *فما كيتعلق ب لحجاية لخرافية*.

## مصادر


تصنيف:كاتب بريطاني
تصنيف:بيوغرافيا د رجال
تصنيف:زيادة 1892
تصنيف:وفيات 1973
دجون لوك

**دجون لوك** ( ب لونݣلي :**John Locke**)، تولد فـ29 غشت 1632 ؤ مات فـ28 أكتوبر 1704، كان فيلسوف تجريبي ؤ مفكر سياسي نݣليزي.

## حياتو
تزاد عام 1632 ف رينݣطون ف إقليم سومرست ؤ قرا ف سكويلة د وستمنستر، من بعد ف لافاك د لكنيسة ديال لمسيح ف لجاميعة د ؤكسفورد، فين نتاخبوه طالب مدى لحياة، ولكن تسحبات منو عام 1684 بقرار من لماليك.

## مصادر


تصنيف:فيلسوف
تصنيف:بيوغرافيا د رجال
تصنيف:زيادة 1632
تصنيف:وفيات 1704
جيل جيلالة

**جيل جيلالة (Jil Jilala)** مجموعة مغريبية غنائية تأسسات عام 1972 و مازالا كاتغني تا ليوم رغم عتزال ؤلا موت بزاف ديال لأعضاء ديالها. تعرفات ب أغانيها لخاصة سيرتو اللي كتبها محمد كهرمان و تا ب لأغاني لقدام ديال لملحون اللي عاودات حياتهوم بحال قصيدة "الشمعة" و قصيدة "الرعد".

## أعضاء لمجموعة

* حميد الزوغي : مول لفكرة و لمؤسس اللول.
* مولاي الطاهر الأصبهاني : لغنا و لإيقاع (لبندير).
* محمد الدرهم : لغنا و لإيقاع (الطبل).
* سكينة الصفدي : لغنا.
* محمود السعدي : لغنا.
* عبد الرحمن باكو : لغنا و لهجهوج.
* محمد كهرمان : زجال.

## تاريخ لمجموعة
مول لفكرة ديال التأسيس كان هو حميد الزوغي، اللي كان كايخدم بزاف ف لمسرح و التقافة الشعبية لمغريبية. و فاللول دخل مولاي الطاهر و سكينة و الدرهم و السعدي و باكو معاه ف لفرقة لمسرحية ديالو. و كانو كايقدمو أغاني شعبية موخودة من الترات خصوصا لملحون و كانت كاتعجب لجمهور بزاف، بعض لمرات أحسن ڭاع من لمسرحيات. و تما زعمو يطلقو لمجموعة.

## مصادر

تصنيف:مجموعة د لموسيقا مغريبية
تصنيف:مراكش
تصنيف:مقالات فيها مصدر و علاين 3000 بايت
تصنيف:تأسيسات د 1972 ف لمغريب
جينيراتور

تصغير|جينيراتور
تصغير|رمز د لجينيراتور ف سيركوي د ضو.
**جينيراتور د ضو** ؤلا **لمولد** (ب لونݣلي : **Electric generator**)، هي واحد لماكينة كاتحول طاقة د لحركة لطاقة د ضو فمجال مغناطيسي، اول جينيراتور اليكترو-مغنطيسي هو لقرص د فراداي لي ختارعو لعاليم نݣليزي مايكل فراداي ف1831، لجينيراتور هو غير طوربين كيتحرك بشي طاقة ميكانيكية لي ممكن تجي من بزاف د لمصادر بحال لفاخر لحجري، لما د شتا، سدود، ريح، ضغط د لهوا، ؤلا أي طاقة ميكانيكية كيفما كانت.

لجينيراتور لي كيحول طاقة دضو لطاقة دلحركة كيتسمى موطور د ضو، لجينيراتور ؤ لموطور كيتشابهو بزاف، كاين بزاف د لجينيراتورات يقدرو يرجعو موطورات إلا عطيناهم طاقة د ضو.

## مصادر


تصنيف:لميكانيك
جينيراتور أحادي لحالة

تصغير|الجينيراتور لأولي هو مثال د الجينراتورات أحادية لحالة مولات جوج أقطاب
**الجينيراتور أحادي-لحالة** ؤلا **أحادي-الطور** (ب ) هو جينيراتور د التريسينتي ب تيار لمعاود كيخلق واحد جهد معاود ب شكل مستمر، كنخدمو بهاد الجينيراتورات باش نخلقو تريسينتي ف السيستيمات د التريسينتي لي أحادية-لحالة، وخا هكاك كنقدرو نخدمو حتا بجينيراتورات متعددة-لحالات (كيتزادو مراحل يلى خدمنا بيه)، داكشي علاش كاينين جينيراتورات أحادية-لحالة ف بزاف ديال أپليكاسيونات لي كاتكون فيها لحالات خفيفة شوية ؤ ممتصلاش ب توزيع تلاتي-لحالة بحال الجينراتورات لي كتهْز، زيد عليها نقدرو نخدمو بها كتر ف سيستيمات ديال جرّان أحادية-لحالة بحال السكة د التران.

## دِّيزاين

* **دينامو لي كيدور**

ديزاين د الديناموات الدوارة هو يكون الجزء لي كيتحرك على دينامو ؤ لمجال لمغناطيسي على لجزء لي مكيتحركش. التصميم الأساسي لي نقدرو نسميوه الجينيراتور لأولي، هو يكون ليه طرف د إنتاج دورة مستطيلة باش تقطع لخطوطا د لقوة بين لقطب الشمالي ؤ الجنوبي. هادشي كيوقع يلى قطعنا لخطوطا د لقوة ب الدوران، كيخلاق تيار د الضو. كيتصيفط التيار علا برا الجينيراتور من جوج ڭروپات د الدورات د لإنزلاق ؤ لفرش ، كنخدمو بواحدة منهم من كل طرف من طراف د الجينراتور. ف هاد ديزاين د جوج أقطاب، دينامو كيدور دورة وحدة، داكشي علاش كيخلق دورة وحدة د التيار لمعاود أحادي-لحالة (AC). باش نخلقو تيار معاود، كندوّرو الدينامو بزربة تابتة مع لعدد د دورات ف الثانية باش نطابقو التعاويدة لمطلوبة (ب لهيرتز) د التيار لمعاود.

* **لمجال دوار**

Diagram of single-phase generator with four poles.svg|رسمة د جينيراتور أحادي-لحالة كيدور بجوج د لأقطاب
Diagram of single-phase generator with four poles.svg|رسمة ديال جينيراتور أحادي-لحالة كيدور ب ربعة د لأقطاب


## مصادر

تصنيف:لفيزيك
تصنيف:لميكانيك
تصنيف:مقالات مافيهاش مصدر و فايتة 3000 بايت
تصنيف:مقالات ب عناوين فيها نيولوجيزم
تصنيف:جينيراتور
حد سوالم

**حد سوالم** مدينة مغريبية و جماعة ترابية حضرية كاينة ف إقليم برشيد، جهة دّار لبيضا سطات، ساكنين فيها 36765 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 26,8%
* نسبة سّكان لّي قاريين فوق الليسي (ليسي و جامعة): 17,4%
## إقتصاد
* نسبة نّاس نّشيطين (لّي يقدرو يخدمو): 52,6%
* نسبة لبطالة (نّاس لّي ما خدامينش و تايقلبو على خدمة): 14,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 5,1%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):63,9%
## مصادر

تصنيف:جهة الدار البيضاء سطات
تصنيف:مدون د لمغريب
تصنيف:جماعة قروية ف إقليم برشيد
تصنيف:بلايص مسكونين ف إقليم برشيد
حرارة (إقليم آسفي)

**حْرارة** جماعة ترابية قروية كاينة ف إقليم آسفي، جهة مراكش آسفي، ساكنين فيها 26103 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 49,8%
* نسبة سّكان لّي قاريين فوق الليسي (ليسي و جامعة): 4%
## إقتصاد
* نسبة نّاس نّشيطين (لّي يقدرو يخدمو): 46,4%
* نسبة لبطالة (نّاس لّي ما خدامينش و تايقلبو على خدمة): 8,9%
* نسبة نّاس اللي خدامين ف دّولة: 2,6%
* نسبة نّاس اللي خدامين ف لپريڤي :46,6%
## مصادر

تصنيف:جهة مراكش آسفي
تصنيف:جماعة قروية ف إقليم آسفي
تصنيف:جماعة قروية ف جهة مراكش آسفي
تصنيف:بلايص مسكونين ف إقليم آسفي
حركة

**لحرْكة** فالتاريخ لعسكري لمغربيي، و لمغاربي، هي حملة عسكارية كان لهدف ديالها عسكاري ؤلا سياسي ؤلا مالي.

لكلمة بانت ف لمراجع التاريخية من لعهد لمريني و لفرق بين لحرْكات و شّكال لخرة د لحملات لعسكارية هي بلي لحرْكة تايقودها السلطان شخصيا (ؤلا شي قايد كبير من أعيان الدولة) و كاتحرك معاها الدولة كاملة ب لإدارة ديالها و لأعيان و لموظفين ب لعائلات ديالهوم و تا صنادق لفلوس ديال بيت لمال (يلا كانت بهدف جمع الضرائب بالسيف).

اللي تايميز لحركات حتا على شكال خرة (بحال لمْحْلات اللي كانو قشالي تابتين ف لمكان و الزمان) هو بلي التمويل ديالها بالسلاح و التموين (لماكلة والعلف) كايكون على حساب لقبايل اللي كاتدوز عليهوم ف طريقها.

## مصادر

تصنيف:تاريخ د لمغريب
تصنيف:مصطلحات ؤ تعبيرات ب داريجة
تصنيف:تاريخ د جزاير
تصنيف:تاريخ د تونس
حسن أرسموك

**حسن أرسموك** أولا **حسن بوزمان** (تزاد عام 1963) مغني مغربي من سوس تيغني بالشلحة.

## حياتو
تولد حسن أرسموك عام 1963 فقبيلة إرسموكن فأنزي فالجنوب ديال المغرب. كانت سميتو د بصًح هي حسن بوزمان وخدا سميت أرسموك حيث جا من إرسموكن.

بدا تيغني من صغرو وخدم ولا معروف فالتسعينات ملي كان تيغني معا الروايس بحال الرايس الحسين وعائشة تاشنويت وفاطمة تبعمرانت.

عند حسن أرسموك بزاف ديال الأغاني شي 120 مسجلة في شي 18 ألبوم.

## شوف حتا
* رقية الدمسيرية

## مصادر

تصنيف:بيوغرافيا د رجال
تصنيف:مغني بتاشلحيت
تصنيف:زيادة 1963
تصنيف:ناس حيين
تصنيف:ناس تزادو ف أورير
حادة أوعكي

**حادة أوعكي** (خلاقت ف 1953 ف آيت يسحاق - إقليم خنيفرة) مغنية مغريبية كاتغني ب شّلحة د لأطلس لمتوسط و دّاريجا، و هي من لمغنيات لمغريبيات لكبار ف نّص تّاني د لقرن لعشرين و من رّموز د لغنية لأمازيغية. رتابطات سّمية ديالها بزّاف ب بناصر أوخويا.
## حياتها
حادة خلاقت و كبرات ف زّاوية د آيت يسحاق ف جوايه د خنيفرة، جدودها كانو فيهوم سادات دينيين و هو لّي خلا لعائيلة ديالها تكون محافضة و رافضة لكاريير د لغنا. حادة عمرها ما قرات ف لمدرسة و تعلمات لغنا و لعيوط و لميزان د لموسيقا د شّلوح غير ب سّمع فاش كان كايعجبها تݣلس ف لمجامع د نّسا لّي كايغنيو ف لقساير و لعراسات.

فاش كانت عندها 14 لعام جوجوها دارهوم صحة ب واحد رّاجل عندو 70 عام، و كانت ديك تّجويجة غير سبة ديال لعائيلة ديالها باش يتهناو منها و من طّريق د لغنا لّي كانت حادة باغية تمشي فيها. ماقبلاتش حادة ب هاد ظّلم و مشات عند لقاضي باش تطلب طّلاق و قدرات تحرر راسها من بعد 15 يوم من جّواج.

هاد لقضية بدلاتليها حياتها حيت كان ما بقا ليها ݣعاد ف آيت يسحاق من بعد ما وقفات ف وجه عائيلتها و هاكدا هربات من دارهوم، و هي بنت 16 لعام، و مشات ل دّار لبيضا و تما وقف معاها بناصر أوخويا، لّي كان من شّيوخ لكبار د لموسيقا لأمازيغية وكان كايآمن ب لموهيبة ديالها.

حادة أوعكي و بناصر أوخويا شكلو تنائي فني كبير ب فضل صّوت لقوي و لفريد ديال حادة و لحرفة لكبيرة ديال بناصر ف لكتابة و شّيعر و لموسيقا. خدمو بجوج ل مدة 12 لعام قبل ما تدير حادة لݣروپ ديالها ف 1981 مع شّاعير عبد الله زّهراوي.
## مصادر

تصنيف:بيوغرافيا د نسا
تصنيف:مغنية بالشلحة د لأطلس
تصنيف:لعيطة
تصنيف:تاحيدوست
تصنيف:شيخة
تصنيف:زيادة 1953
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف خنيفرة
تصنيف:ناس د خنيفرة
حسنية أݣادير

**حسنية أݣادير** ( بلأمازيغية: ***ⵜⴰⵎⵓⵏⵜ ⵜⴰⵡⵏⵏⵓⵏⵜ ⵜⴰⵍⵃⴰⵙⴰⵏⵜ ⵏ ⵓⴳⴰⴷⵉⵔ*** *تامونت تاونوت تلحاسانت نوݣادير*) هي واحد لفرقة مغريبية تأسسسات فعام 1946 فأݣادير وكانت من بين لفراقي اللي حاربوا الاحتلال وتخلقات ضد فيه، وهي فرقة سوسية لمشجعين ديالها أغلبية من ناس سوس. خدات هاد لفرقة البطولة جوج مرات مزدية 2001 و2002.

## لجوائيز

## لكوايرية دلفرقة (2023-2024)
{| class="wikitable sortable mw-collapsible mw-collapsed" style="font-size:75%;" width="50%" {|
!نيميرو
!السمية
!لجنسية
|-
| colspan="3" style="background:red;" | **لحراس**
|-
|1 || مهدي الجرباوي || 

|-
|65 || هشام المجاهد || 

|-
| - || بدر الدين عبير || 

|-
| colspan="3" style="background:red;" | **الديفاع**
|-
|16 || إلياس القاضي || 

|-
|28 || زكريا عامي
|| 

|-
|4|| ياسين رامي || 

|-
|3||  مهدي خلاتي  || 
|-
|40|| طارق الستاتي || 
|-
|11|| ابراهيم دحمون || 

|-
|-
| colspan="3" style="background:red;" | **وسط التيران**
|-
|14|| عبد الله آيت إبراهيم || 

|-
|20|| بدر الدين أكتوبر || 

|-
|21|| صلاح الدين باهي || 

|-
| -|| محمد أمين كتيبة || 

|-
|22|| جلال طشطاش || 

|-
|42|| سفيان المودان || 

|-
|2|| حمزة فاضل || 

|-
| colspan="3" style="background:red;" | **لهوجوم**
|-
|10|| |فيدي بن تشوج || 

|-
|99|| |جونيور مبيلي || 

|-
|9|| |جوي أميان || 

|-
|18|| كاتولوندي كاتي ||

|-

## لكوايرية دلفرقة (2019-2020)
{| class="wikitable sortable mw-collapsible mw-collapsed" style="font-size:75%;" width="50%" 

## مصادر


تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1946 ف لمغريب
حكيم زياش

**حكيم زياش** (تزاد ف 19 مارس 1993  ف درونتن ف هولاندا) كوايري مغريبي كايلعب معا لوداد لمغريبي و مع لمنتخب لمغريبي. زياش كايتلقّب ب "السحّار"، لي هوّ لقب عطاوه ليه لمشجعين ديال فرقتو لقديمة أياكس أمسطردام.

## مسيرتو الكروية

### الاحتراف
بدا زياش لمسيرة ديالو ف لفرقة د هيرينڤين ف 2012، ولعب فيها عاماين قبل ماتشريه لفرقة د تڤينتي. ف 2016 مشا لأياكس أمسطردام ولعب فيها ربع سنين، من موراها شراتو تشيلسي ف الصيف د 2020. لعب مابين 2023 و 2025 ف لفرقة د ڭالاطاساراي ف تركيا. داز من فرقة الدحيل لقطرية، و بقى مدة بلا فرقة حتى خداتو لوداد.

### المنتخاب
حكيم زياش كان يمكنلو يختار يلعب مع لمغريب ولا هولاندا. ف 2015 ختار يلعب مع لمغريب, ومن ديك الساعة وهو مع لمنتخاب د لمغريب. ف 2018 لعب ف كاس لعالام د روسيا مع لمغريب، اللي تقصا فيها لمنتخب ف الدور اللًّول.

ف فبراير 2022، قرر زياش يعتازل لعب دّولي معا لمونتخاب د لمغريب بسباب خلالف معا المدرب. ؤ ف شتنبر د نفس لعام، عاود رجع ل لمونتخاب مورما تبدل لمودريب ديالو، و قدرو يوصلو لدومي فينال ديال كاس لعالم 2022 ف قطر.

## جوائز
### معا لفراقي

## مصادر

تصنيف:زيادة 1993
تصنيف:كوايري مغريبي
تصنيف:هولانديين من أصل مغريبي
تصنيف:ناس حيين
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:لعابا د كاس لعالم 2018
تصنيف:لعابا د كاس إفريقيا 2023
حليمة مبارك ورزازي

**حليمة مبارك ورزازي**، تولدات فـ17 أبريل 1933 ف دارلبيضا، هي ديپلوماسية ؤمناضلة د حقوق لإنسان مغريبية.

## حياتها
ملي كانت عندها 14 لعام، صافطها باها لي كان راجل أعمال لمصر باش تقرا ف واحد لمدراسة فرانصاوية ف لقاهرة. عشر سنين من بعد، فـ1957 تخرجات ب باشلور ف لأداب من جامعة لقاهرة، ؤ سفير لمغريب ف مصر لي كان هو عبدلخالق طوريس دار حفلة باش يحتافلو ب تخرج ديالها.

ملي رجعات ل لمغريب، دفعات بتخبية باش تخدم ف وزارة لخارجية حيت باها كان باغيها تخدم معاه، تقبلات ؤ ولات كاتيبة رابعة ف لقيسم لي خدامة فيه. ديك ساعة يالاه 3 ديال لعيالات لي كانو خدامين ف لوزارة، ؤ كانو كيشوفوهم بحال متطفلات. بهاد لعقلية سماو على حليمة "بنت باها"، حيت جاتهم فشكل شي وحدة من طبقة مرفحة حتا هي تكون كاتخدم.

فـ1959، دارت كسيدة لي مات فيها خطيبها، عبدالرحمان أنݣاي، لي كان مدير ديوان لملكي ؤ كان غادي يتعين باش يولي سفير ف واشنطن. ملي خرجات من سبيطار تلاقات ب لماليك محمد لخاميس ؤ غتانمات لفرصة باش طلب منو باش تعوض خطيبها ف لپوسط ديپلوماسي لي كان غادي ياخد. لماليك قبل ؤ ولات فـ1959 أول مرا مغريبية مسؤولة تقافية ف سفارة لمغريب ف واشنطن حتال 1961.

## كتوبا ديالها
* 
* 

## مصادر

تصنيف:زيادة 1933
تصنيف:مرا سياسية
تصنيف:كتاتبيا مغاربا د لقرن 21
تصنيف:بيوغرافيا د نسا
تصنيف:ناس حيين
تصنيف:ديپلوماسية مغريبية
تصنيف:زريعة شخصيات د لمغريب
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
تصنيف:ناشطين مغاربا د حقوق بنادم
حمار لوحش

تصغير|حمار لوحش
**حمار لوحش** (ب ) هو ݣنس فرعي كايجمع 3 د النواع د لحمير لوحشية، حيوان بزولي (كيولد)، هو من بين لحيونات لي كتشبه لعاود ؤ كيعيش ف كروبات ف لخلا ف لبلايص سخونة ف إفريقيا الجنوبية ؤ الشرقية، جلد ديالو معروف ب اللون لبيض و لخطوط لكحلين، لحمار د لوحش كياكل الربيع بحال لحيوانات لي من الصنف ديالو.

كتولد نثوا ديالو ف أي وقت ف لعام، ؤ كترضع ولدها ل مدة ديال عام، وخا دّحش ديالها كيبدا ياكل ربيع مورا يامات قليلة من لولادة ديالو.

وخا لحمار د لوحش حيوان كيجري مزيان ؤ معروف عليه كيستعمل رجليه ف ركيل، وخا هكاك كيتعتبر فريسة ساهلة للحيوانات لاخرا خصوصا فاش كايكون كيشرب.

## تهديد ب النقراض
بزاف د نواع من لحمار د لوحش معرضة للنقراض بسباب:
* نقص ديال لما
* نقص د لماكلة
* صيد ديالو (علا قبل جلد ديالو، لحم،..)

## مصادر


تصنيف:خيل (ݣنس)
تصنيف:حيوانات د إفريقيا جنوب الصحرا
تصنيف:بزوليات د إفريقيا
تصنيف:بزوليات عواشبية
حنان الخضر

**حنان الخضر** مغنية مغربية تزادت ف مدينة الناظور كانت مشاركة فبرنامج ستار أكاديمي 2016 و وصلات حتى ل دومي فينال.

## لأغاني
* تحدي 2016 
* شناي 2018
* ماخاسر والو معا مهدي الموزين و دي چي ڤان 2017

## مصادر

تصنيف:بيوغرافيا د نسا
تصنيف:مغنية بالريفية
تصنيف:زيادة 1994
تصنيف:ناس تزادو ف ناضور
حوت

تصغير|لحوت د لواد
تصغير|لحوت د لبحر
**لحوت** (لفرد : **حوتة**)، (سّمية لعلمية **Pisces**) من بين لحيوانات لي كتعيش ف لما، لي عندها لخيشوم، ؤ معندهاش صباع، لأكترية د لحوت كتصنّف حيوان بو دم بارد، داكشي لي كيخلي لحرارة ديالها كاتبع لحرارة د لبلاصة لي كاينة فيها. لأغلبية د لحوت عندو لعضام ؤ شي نواع خرة بحال رّوكان عندو غير لغضروف. نّواع د لحوت كاتختالف من ناحية شكل ؤ لون ؤ لقد ؤ طول.

كاينين تقريبان 34.000 نوع ديال لحوت لي معروفين. لحوت ماكيتعتابرش تقسيم طاكسونومي معزول، ولاكين معا تيطراپودات (لي منهوم لحيوانات د لبر بحال تّديات ؤ زّواحف) كيشكّلو لفيلوم تّحتاني د سّنسوليات Vertebrata.

## مصادر

تصنيف:حيوان
تصنيف:حوتات
تصنيف:إيكولوجيا مائية
خط أزكان

**خط أزكان** جماعة ترابية قروية كاينة ف إقليم آسفي، جهة مراكش آسفي، ساكنين فيها 16014 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 49,4%
* نسبة سّكان لّي قاريين فوق الليسي (ليسي و جامعة): 3,9%
## إقتصاد
* نسبة نّاس نّشيطين (لّي يقدرو يخدمو): 49,9%
* نسبة لبطالة (نّاس لّي ما خدامينش و تايقلبو على خدمة): 6,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,6%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):33,8%
## مصادر

تصنيف:جهة مراكش آسفي
تصنيف:جماعة قروية ف إقليم آسفي
خالد إزري

**خالد يشًو**، اللي معروف بسميًت خالد إزري (بلأمازيغية: ⵅⴰⵍⵉⴷ ⵉⵣⵔⵉ) (تولد ف مليلية ف 1969) هو مغني أمازيغي مغريبي تيغنًي بالريفية. لأغاني ديال خالد إزري معروفة باللي هي أغاني ملتازمة وتاتهضر على الهوية لأمازيغية.

## حياتو
تولد خالد يشَو فمليلية ف 1969, و كانت تاتعجبو لموسيقا من صغرو. كان عمًو تيشجعو باش يسمع للموسيقا لأمازيغية, وكانو تيعجبوه بزاف د لفنًانا بحال إيدير ودجورجورا والوليد ميمون وجمال علام. ف 1984 غادي يبدا أول مجموعة ديالو مع صحابو, و ف 1987 غادي يخرج أول ألبوم ديالو "تامورت إنو". من موراها خرًج بزاف د لأغاني اللي تعرفات بزًاف, وشارك فبزًاف دلمهرجانات ولحفلات, فلمغريب وفلخاريج.

## لأغاني ديالو

خالد إزري معروف بزاف عند الناس اللي تيسمعو لأغاني الريفية, وعندو عدد د لأغاني لمعروفة, منها بحال دابا:
* *تامورت إنو* (لأرض ديالي)
* *مامش غانݣ* (كيفاش غانديرو)
* *مايمي* (علاش)
* *أندر نوكشًوض* (لكفن د لخشب)
* *تاسريت* (لعروسة)
* *إحنجارن ن تامًارا* (ولاد تامًارا)

## مصادر

تصنيف:بيوغرافيا د رجال
تصنيف:مغني بالريفية
تصنيف:زيادة 1969
تصنيف:ناس حيين
تصنيف:ناس تزادو ف مليلية
تصنيف:مقالات فيها مصدر و 3000 بايت
حميد المهداوي

**حميد المهداوي** (تولد ف 1 يناير 1979 ف لخنيشات) هو صحافي مغريبي معروف ب لڤيديويات لي تيدير ف ليوتوب، وبلهضرة ديالو اللي تاتكون نيشان فلمواضيع اللي تيهضر عليها. المهداوي كان عندو سيت ديالو سميتو "بديل"، اللي تسد ف 2017.

المهداوي تعرف بواحد الستيل متميز من بين الصحفيين د الجورنالات الالكترونية سوا من الڤيديوهات الأسبوعية اللي عبارة على فتتاحيات، ولّا الحوارات اللي كان كايدير مع فاعلين سياسيين و حقوقيين من دارو.

حميد المهداوي كان من الصحافيين لقلال اللي غطاو حراك الريف بحيادية، وكان تيمشي بزاف للحسيمة باش يتبع لخبار. نهار 20 يوليوز 2017، قبل من واحد لمظاهرة د حراك الريف، قبطوه لبوليس، و تًحكم عليه ب 3 شهور د لحبس بتهمة "تحراش الناس باش يديرو مظاهرة، والغوات فمكان عمومي". هاد لحكم ديال تلت شهور بدلاتو لمحكمة مبعد لعام. من بعد، و بيدمان المهداوي فلحبس، تاهماتو محكمة خرة فالدر لبيضا بتهمة خرة هي بلي "ماعلمش الدولة بجريمة تاتمس لأمن"، هاد الجريمة هي واحد عيطلو من هولاندا (اللي أصلا قال باللي ماعيطلوش) و قالّو باللي باغي يدخل السلاح و الدبابات من روسيا للمغريب. مورا هاد التهمة تحكم عليه ب 3 سنين د لحبس.

من مورا ما تعتاقل المهداوي ومشا للحبس، دافعو عليه بزاف د لمنظمات و لهيئات، و طالبو باش يتطلق السراح ديالو، بحال منظمة مراسلون بلا حدود، هيومان رايتس ووتش و آمنيستي إنطرناشيونل.

ف صباح د 20 يوليوز 2020، خرج لمهداوي من لحبس د تيفلت 2 مورما دوز تلت سنين و هو مشدود.

## مصادر

تصنيف:بيوغرافيا د رجال
تصنيف:صحافي مغريبي
تصنيف:زيادة 1979
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف خنيشات
تصنيف:ناس د قنيطرة
تصنيف:مغاربا د لقرن 21
خندق ماريانا

يسار|upright=1.3|تصغير|البلاصة فين جا خندق ماريانا

**خندق ماريانا** ؤلا **لفوصة د ماريانا** ؤلا **خندق المارياناز** كاين فغرب لمحيط لمهدن على بعد 200 كيلومتر شرق جزر ماريانا؛ هو أعمق خندق فالعالم. الخندق كاين على شكل هلال ؤالطول ديالو شي 2 550 كلم والعرض ديالو شي 69 كلم. أكبر عمق معروف فهاد الخندق كيبلغ 10 984 ميترو (± 25 ميترو) فاللافان الجنوبي ديال واحد الوادي داير بحال شي شقة فالطبقة ديال هاد الخندق ؤهاد الشقة معروفة بسمية تشالنجر ديپ. ولكن كاينين شي قياسات ما تعاودوش تلاقاو فيهم بللي أعمق نقطة فالخندق هي 11 034 ميترو. إلى بغينا نديرو شي مقارنة: إلى حطينا جبل إڤرست فهاد الخندق، القمة ديالو غادي تبقا مازال جوج كيلومتر تحت البحر.

فالقاع ديال خندق ماريانا عمود الما فالفوݣ كيطبق الضغط ديال 1 086 بار، يعني 1 071 مرة كتر من الضغط الجوي القياسي فالمستوى ديال البحر. فهاد الضغط، الكثافة ديال الما مرتافعة بنسبة %4،96. الحرارة فالتحت كتراوح مابين °1 حتال °4 سيليسيوس.

## نويطات

## مصادر

تصنيف:جغرافيا
تصنيف:مقالات فيها مصدر و 3000 بايت
خوصي ماريا ليرشوندي

**خوصي ؤنطونيو رامون ليرشوندي**، تولد ف24 فبراير 1836 ف ؤريو ومات ف8 مارس 1896 فطانجا، معروف كتر بسميت **خوصي ماريا ليرشوندي**، كان فرايلي فرنشسكاني صبليوني تعلم لعربية وكتب بزاف على داريجا ديال لمغاربا.

## حياتو
خوصي ماريا ليرشوندي تولد نهار 24 فبراير 1836 ف واحد لمدينة ف لباصك سيمتها ؤريو. لولادا ديالو كانت ف وصط لحرب لكارلية لولا، لي هي حرب أهلية رونات بلاد لباصك بين 1833 و1839. هو ولد ماشي شرعي وباه مامعروفش، علاحساب مامكتوب ف لوتيقة ديال تسمية ديالو. ف1856 دخل ل طريقة لفرنشسكانية، وولا من بعد 3 سنين فرايلي، وموراها ف1862 مشا ل لكنيسة ديال طانجا باش يخدم معا لبيعتة لكاتوليكية ف لمغريب. ف1877، ولا محافظ رسولي (préfet apostolique) حتا مات. بين 1862 و1878، عاش ف تطوان، ودار لمعارف معا ناس لمدينة وتعلم مزيان لعربية.

خوصي ماريا ليرشوندي مدفون ف لكاتدرالية ديال طانجا.

## لخدما ديالو
خوصي ماريا ليرشوندي كان لموترجم رسمي ديال الصيفارات بين ملوك صبانيا والسلطان لحسن لول، وفنفس الوقت لموترجم بين سلطان لمغريب ولبابا ليون طلطاش. كان صلح وبنا بزاف ديال لكنيسات وديور لبيعتة نصرانية، وحل مدارس ديال لحرفة وفتطوان بنا مدرسة باش يتعلمو الناس الداريجا والصبليونية.

لكتوبا ديالو على لعربية وداريجا مكتوبين بصبليونية، وهوما :

* *Rudimentos del Árabe Vulgar que se habla en el Imperio de Marruecos* (1872)
* *Crestomatía Árabe (1881)*
* *Vocabulario español-arábico del dialecto de Marruecos (1893)*

## مصادر

تصنيف:زيادة 1836
تصنيف:وفيات 1896
تصنيف:فرايلي نصراني
تصنيف:عالم د لوغات
تصنيف:لمسيحية ف لمغريب
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناس توفاو ف طانجا
داروينية جديدة

**داروينية جّديدة** (ب نّݣليزية **Neo-Darwinism**) هوّا مصطلح كيشير بشكل عام ل نّضرية لي نتجات من دمج نّضرية ديال داروين د تّطور ب تّعزال طّبيعي، معا لقوانين د مندل د لجينيتيك.

## مصادر

تصنيف:لبيولوجيا
تصنيف:بيولوجيا تطورية
دانيال دي لويس

**دانييل ديي لويس** هو واحد الممثل نّݣليزي تزاد ف29 أبريل 1957 فلندن ف نّݣليز. ؤ هوا ولد الشاعر لإيرلندي سيسل ديي لويس. ديي لويس هو أول ممثل فتاريخ جوائز لأوسكار كيربح لأوسكار كا أفضل ممثل بدور رئيسي ثلاث دلمرات.

بان فبزاف الأفلام لمشهورة لي ناضت عليها قربالة ملي خرجات بحال رجلي ليسرية، عصابات د نيويورك، غسيل الدم و لينكولن. كيتعتابر دي لويس من بين  لممثلين لواعرين بزاف  فتاريخ السينما لبريطانية ؤ حتا لعالمية. ف2012 ختارتو مجلة تايم كا أفضل ممثل ف لعالم.

## مصادر


تصنيف:لممثيلين
تصنيف:بيوغرافيا د رجال
تصنيف:زيادة 1957
تصنيف:ناس حيين
دجيبوتي

**دجيبوتي** (ب لعربية: جمهورية جيبوتي - ب لفرانساوية: République de Djibouti) هي بلاد جات ف لقرن لإفريقي اللي جا ف شرق إفريقيا. تاتحدها إيريطيريا من الشمال، إتيوپيا من لغرب و لجنوب، الصومال من لجنوب الشرقي، و لبحر لحمر و خليج عدن من الشرق.

فاللخر د لقرن 19 ستعمرات فرانسا لبلاصة اللي فيها دجيبوتي دابا، و سمّاتها "الصومال لفرانساوي". بقا هاد ليستيعمار تال 1977، اللي هو لعام اللي ستاقلاّت فيه لجمهورية د دجيبوتي. ف 1990 دخلات لبلاد ف حرب أهلية مورا ما دابزو بزاف على شكون أيحكم، و بقات هاد لحرب تال 2000 فين دارو اتفاقية باش يتقاسمو لحكم.

تيسكنو ف دجيبوتي شويا قل من مليون د الناس، و لعاصمة ديالها هي مدينة دجيبوتي. اللغات الرسمية د لبلاد هوما لعربية و لفرانساوية، و لفلوس اللي كيتخدّمو هوما لفرنك د دجيبوتي. دجيبوتي داخلة ف بزاف د لمنضمات بحال لأمم لمتحدة و لإتحاد لإفريقي و لجامعة د الدول لعربية.

## مصادر


تصنيف:بلدان د إفريقيا
تصنيف:تأسيسات د 1977 ف دجيبوتي
درارݣة

**درارݣة** جماعة ترابية قروية كاينة ف عمالة أݣادير إيداوتنان، جهة سوس ماسة، ساكنين فيها 70658 نسمة، على حسب الإحصاء العام 2014.
## إحصائيات
* نسبة الأمية : 31,8%
* نسبة السكان اللي قاريين فوق الليسي (ليسي و جامعة): 10,2%
* نسبة الناس النشيطين (اللي يقدرو يخدمو): 45%
* سبة البطالة: 10,6%
* نسبة الناس اللي خدامين في الدولة (و البيطاليين اللي سبق ليهوم خدمو): 5,8%
* نسبة الناس اللي خدامين ف لپريڤي (و البيطاليين اللي سبق ليهوم خدمو):56,9%
## مصادر

تصنيف:جهة سوس ماسة
تصنيف:مدون د لمغريب
تصنيف:جماعة قروية ف عمالة أݣادير إداوتنان
تصنيف:جماعة قروية ف جهة سوس ماسة